מיגל אנחל מויה

מיגל אנחל מויה רומבו (בספרדית: Miguel Ángel Moyà Rumbo; נולד ב-2 באפריל 1984) הוא כדורגלן ספרדי המשחק בעמדת השוער. מויה, יליד האי מיורקה, החל לשחק בקבוצת הנוער של הקבוצה המקומית מאיורקה. את הופעת הבכורה שלו במדי הקבוצה מהאיים הבלאריים ערך ב-29 באוגוסט 2004, בהפסד הביתי 0–1 לריאל מדריד. בסיכום עונת 2004/2005 ערך מויה 32 הופעות בלה ליגה, כאשר באותה עונה מיורקה סיימה במקום ה-17, מקום אחד לפני הירידה לליגת המשנה. עם שובו של השוער טוני פרטס למיורקה איבד מויה את מקומו כשוער הראשון של הקבוצה. בין השנים 2007–2009 היה נתון מויה לפציעות באופן קבוע, ולכן, למרות היותו השוער המועדף בהרכב, מיעט לשחק, כאשר בעונת 2008/2009 הופיע 14 פעמים בלבד במדי מיורקה. בסוף יוני 2009 סוכמה העברתו של מויה לולנסיה, תמורת סכום העברה של 5 מיליון אירו. ב-5 באוגוסט 2009 הפסידה ולנסיה 0–2 במשחק ידידות נגד מנצ'סטר יונייטד. במהלך המשחק השתמש המאמן אונאי אמרי בכל שחקני הספסל שלו. עם פציעתו של אחד משחקני הקישור של ולנסיה שלח אמרי את מויה לשחק כקשר מרכזי. את הופעת הבכורה שלו בלה ליגה במדי ולנסיה ערך מויה במחזור הפתיחה של הלה ליגה בעונת 2009/2010, בניצחון 0–2 על סביליה. למרות זאת, איבד מויה את מקומו בהרכב לססאר סנצ'ס, עקב טעויות קריטיות. בעונת 2009/2010 הופיע מויה 18 הופעות בלבד בכל המסגרות. בעונה שלאחר מכן הופיע לראשונה מויה בליגת האלופות, ב-24 בנובמבר 2011, בניצחון קבוצתו 1–6 את בורסאספור. בעונה זו שיחק מויה ב-7 משחקים בלבד. באתר ה"ולנסיה פלאסה", אתר חדשות מולנסיה התפרסמה כתבה שכותרתה הייתה: "מיגל אנחל מויה, הרכישה המזעזעת של ולנסיה". ב-15 ביוני 2011, פחות משנתיים לאחר שנרכש על ידי ולנסיה, הושאל מויה לחטאפה, כחלק מעסקה בה עשה דניאל פארחו את הדרך ההפוכה. עקב הפציעה ארוכת הטווח של אוסקר אוסטארי קיבל מויה את כפפות השוער הראשון. לאחר עונת בכורה מצוינת בחטאפה, בה הפסיד שני משחקים בלבד בליגה הספרדית, הוחתם מויה על חוזה ל-4 שנים בקבוצה. בעונה הבאה המשיך מויה להיות השוער הראשון של חטאפה, ואף היה השוער השלישי במספר ההצלות באותה עונה בליגה הספרדית. במרץ 2014 נפצע מויה במהלך משחק ליגה נגד אספניול, פציעה אשר השביתה אותו עד לסיום העונה. ב-4 ביוני 2014 חתם מויה באתלטיקו מדריד, ששילמה עבורו 3 מיליון אירו. מויה עמד בשערה של אתלטיקו בצמד משחקי הסופר קאפ הספרדי מול ריאל מדריד. במשחק השני, פחות מ-2 דקות לפתיחת המשחק, כדור ארוך של מויה הגיע אל מריו מנדז'וקיץ', שכבש. בסיכום שני המשחקים גברה אתלטיקו על ריאל וזכתה בתואר. מויה המשיך להיות השוער הפותח עד לפציעתו בשלהי עונת 2014–2015 במשחק ליגת האלופות נגד קבוצת באייר לברקוזן. מאז איבד את מקומו בהרכב ליאן אובלק ושותף במשחקי גביע המלך הספרדי בלבד. ב-28 בפברואר 2018 חתם לשנתיים בקבוצת ריאל סוסיאדד. אתלטיקו מדריד הסופר קאפ הספרדי: 2014 גביע המלך הספרדי: 2019/2020 נבחרות ספרד הצעירות אליפות אירופה עד גיל 16: 2001 אליפות אירופה עד גיל 19: 2002 מדיה וקבצים בנושא מיגל אנחל מויה בוויקישיתוף מיגל אנחל מויה, ברשת החברתית אקס (טוויטר) מיגל אנחל מויה, באתר Transfermarkt מיגל אנחל מויה, באתר Soccerway מיגל אנחל מויה, באתר BDFutbol מיגל אנחל מויה, באתר WorldFootball.net מיגל אנחל מויה, באתר FootballDatabase.eu פרופיל השחקן באתר הרשמי של אתלטיקו מדריד עידן ויניצקי‏, מויה אחוז: מיגל אנחל מויה מככב בשער של אתלטיקו מדריד, באתר וואלה, 11 בינואר 2015 המתחרה של אוואט עזב: מויה חתם בולנסיה, באתר ynet, 2 ביולי 2009 הכתבה: Miguel Ángel Moyà, un negocio ruinoso para el Valencia CF, באתר Valencia Plaza (בספרדית) אתלטיקו זכתה בסופר קאפ לאחר 0:1 על ריאל, באתר ONE‏, 22 באוגוסט 2014 El Atlético traspasa a Miguel Ángel Moyá a la Real Sociedad. Goal.com